מונדיאל 1962

מונדיאל 1962 נערך בצ'ילה בין 30 במאי ל-17 ביוני. הנבחרת הזוכה הייתה ברזיל שזכתה בתואר בפעם השנייה בתולדותיה, לאחר שניצחה במשחק הגמר את נבחרת צ'כוסלובקיה.

רק שלוש מדינות התמודדו על אירוח המונדיאל: גרמניה המערבית, ארגנטינה וצ'ילה. אף על פי שארגנטינה הייתה עדיפה, נבחרה צ'ילה לארח את הטורניר, שנתיים לאחר רעידת האדמה שפקדה אותה. צ'ילה בנתה אצטדיונים חדשים לכבוד אירוח הטורניר.

מבנה הטורניר נשאר כפי שהיה במונדיאל 1958. 16 נבחרות העפילו לטורניר לאחר טורניר מוקדמות, וחולקו לארבעה בתים של ארבע נבחרות בכל בית. שתי הנבחרות הטובות ביותר מכל בית העפילו לשלב רבע הגמר.

בשלב הבתים איבדה נבחרת ברזיל את שחקנה החשוב ביותר, פלה, שהספיק לשחק שני משחקים בלבד לפני שנפצע, ובאחד מהם אף כבש שער. הפציעה של פלה הובילה לכך שגארינצ'ה הפך למנהיג החדש של ברזיל בטורניר. אף על פי שנולד נכה, עבר גארינצ'ה בילדותו מספר ניתוחים שבזכותם קיבל את היכולת ללכת. בהתחשב בהישגיו המרשימים בחייו האישיים ובעולם הכדורגל הפך גארינצ'ה לאגדה.

כללית, טורניר זה עמד בסימן עלייתו של הכדורגל ההגנתי, שנמשכה גם בטורנירים הבאים, וניכרה בו ירידה משמעותית במספר השערים בהשוואה לטורנירים השופעים של שנות החמישים. זאת, יחד עם מיקומו הנידח יחסית, מיעוט צופים בחלק מהמשחקים, אפילו בשלבים מתקדמים, ואירועים אלימים שהתרחשו בו, הביאו לכך שהטורניר נחשב לאחד הפחות מוצלחים והפחות זכורים בתולדות המשחק.

== אצטדיונים ==
{| class="wikitable" style="text-align:center"
|-
! rowspan=10 |

! סנטיאגו
! ויניה דל מאר
|-
| האצטדיון הלאומי
| אצטדיון סאוסליטו
|-
|
|
|-
| קיבולת: 66,660
| קיבולת: 18,037
|-
 200px
|-
! רנקגואה
! אריקה
|-
| אצטדיון אל טניינטה
| אצטדיון קרלוס דיטבורן
|-
|
|
|-
| קיבולת: 18,000
| קיבולת: 17,786
|-
 200px
|}

==שלב הבתים==
===בית א'===
בבית א', ברית המועצות ויוגוסלביה סיימו לפני אורוגוואי וקולומביה שהודחו.

===בית ב'===
בבית ב' הפסידה נבחרת שווייץ את כל משחקיה בשלב הבתים וסיימה במקום הרביעי והאחרון, בזמן שנבחרות גרמניה המערבית וצ'ילה סיימו במקומות הראשונים בהתאמה, ואיטליה במקום השלישי שממנו הודחה. בבית זה נערך אחד המפגשים האלימים ביותר בטורניר, בין הנבחרת המארחת לבין איטליה, שבסיומו היו צריכות הנבחרות ליווי משטרתי כדי לעזוב את האצטדיון.

===בית ג'===
ברזיל סיימה את בית ג' במקום הראשון לפני צ'כוסלובקיה שסיימה שנייה, ולפני מקסיקו וספרד שהודחו.

===בית ד'===
בבית ד' העפילו נבחרות הונגריה ואנגליה לשלב רבע הגמר, כשסיימו לפני נבחרות ארגנטינה ובולגריה שהודחו.

==שלב הנוקאאוט==

===רבע גמר===
באופן מפתיע, ניצחה נבחרת צ'ילה בשלב רבע הגמר את ברית המועצות, והעפילה לשלב חצי הגמר נגד המנצחת במשחק בין ברזיל לאנגליה. במשחק זה ניצחה ברזיל בתוצאה 1–3, תוך משחק נהדר של גארינצ'ה, שהבקיע צמד. במקביל ניצחונות בתוצאה 0–1 של נבחרת יוגוסלביה על גרמניה המערבית ושל נבחרת צ'כוסלובקיה על הונגריה, הובילו את שתי הנבחרות הסלאביות למפגש ביניהן בשלב חצי הגמר.

----
----
----

===חצי גמר===
רק כ־6,000 צופים חזו במשחק חצי הגמר בין נבחרות צ'כוסלובקיה ויוגוסלביה, שבו ניצחה צ'כוסלובקיה בתוצאה 1–3.

במקביל חזו 76,000 צופים במשחק חצי הגמר השני בין הנבחרת המארחת, צ'ילה, לבין ברזיל. במשחק ניצחה ברזיל בתוצאה 2–4, ושלחה את צ'ילה למשחק על המקום השלישי נגד יוגוסלביה, שבו ניצחה המארחת בתוצאה 1:0.

----

===מקומות 3-4===

===גמר===

האצטדיון הלאומי בסנטיאגו דה צ'ילה, בירת צ'ילה אירח את משחק הגמר.

לאחר 15 דקות של משחק הוביל מסופוסט את צ'כוסלובקיה ליתרון 1:0, לאחר שהשתלט על כדור רוחב שנבעט לעברו ודחק אותו פנימה.

כמו בגמר המונדיאל הקודם, שבו חזרה ברזיל מפיגור, גם כאן הצליחה לחזור מפיגור לאחר שער של אמרילדו, לאחר שתי דקות בלבד. הברזילאים לא עצרו, ושערים של זיטו וואוה הובילו אותה ליתרון 3:1, שממנו כבר לא יכלו לחזור הצ'כוסלובקים.

המשחק הסתיים בתוצאה 3:1, והוביל את ברזיל לזכייה שנייה ברציפות בתואר, הפעם בלי כוכבם שהוביל אותם לזכייה במונדיאל הקודם, פלה, שראה את נבחרתו מגנה בהצלחה על הגביע.

==כובשי השערים==
{| class="wikitable"
|-
!דירוג||שחקן||מס' שערים
|-
|rowspan="6" |1
| גארינצ'ה
|rowspan="6"|4
|-
| ואוה
|-
| לאונל סאנצ'ס 
|-
| דראז'ן ירקוביץ' 
|-
| ולנטין איבנוב 
|-
| פלוריאן אלברט
|-
|rowspan="4" |7
| אמרילדו
|rowspan="4"|3
|-
| אדולף סצ'רר
|-
| מילאן גאליץ'
|-
| לאיוש טיכי
|}

== מצטיינים ==

{|class="wikitable plainrowheaders" border="1" style="font-size:100%"
|- align=center
! scope=col style="width:200px; background: gold;" | כדור הזהב
! scope=col style="width:200px; background: silver;" | כדור הכסף
! scope=col style="width:200px; background: #cc9966;" | כדור הארד
|-
| גארינצ'ה|| יוזף מסופוסט|| לאונל סאנצ'ס 
|-
|- align=center
! scope=col style="width:200px; background: gold;" | נעל הזהב
! scope=col style="width:200px; background: silver;" | נעל הכסף
! scope=col style="width:200px; background: #cc9966;" | נעל הארד
|-
| פלוריאן אלברט ולנטין איבנוב ואוה גארינצ'ה דראז'ן ירקוביץ' לאונל סאנצ'ס|| אמרילדו אדולף שרר מילאן גאליץ' לאיוש טיכי|| 9 שחקנים
|-
!colspan="3"|כפפת הזהב
|-
|colspan="3"| ויליאם שרויף
|-
!colspan="3"|השחקן הצעיר המצטיין
|-
|colspan="3"| פלוריאן אלברט
|}

נבחרת הטורניר:
{| class="wikitable" style="margin:auto;text-align:center"
!שוער
!הגנה
!קישור
!התקפה
|-
| ויליאם שרויף
| דז'למה סאנטוס צ'זארה מלדיני ולרי ורונין קרל-היינץ שנלינגר
| מריו זגאלו זיטו יוזף מסופוסט
| ואוה גארינצ'ה לאונל סאנצ'ס 
|}

==קישורים חיצוניים==

* [http://www.rsssf.com/tables/62full.html נתונים מלאים על הטורניר]
* 

*
קטגוריה:גביע העולם בכדורגל
קטגוריה:תחרויות כדורגל ב-1962
קטגוריה:תחרויות כדורגל בצ'ילה